Kommissorium for psykisk APV følgegruppe Aarhus BSS

APV-følgegruppens formål er at understøtte opfølgningsprocessen i forbindelse med den psykiske APV 2015/2016. APV-følgegruppen har en særlig opmærksomhed på sammenhæng på tværs af fakultetet og på tværgående initiativer.

APV-følgegruppen sikrer, at opfølgningsprocessen både tager hånd om trivselsudfordringer og fastholder de ting, som fungerer godt. Desuden sikrer følgegruppen, at fakultetet og institutterne udarbejder fyldestgørende handlingsplaner, og gruppen kvalificerer løbende opfølgningsprocessen på institutterne.

For at leve op til HSU/HAMU’s beslutninger, understøtter APV-følgegruppen at fakultetet danner sig et samlet overblik over lokale indsatser og udarbejder én fælles handlingsplan ud fra de rapporter og handlingsplaner, som fakultetet modtager fra institutterne. Jf. beslutning i HSU/HAMU, har den fælles fakultets handlingsplan format som AU’s fælles psykiske APV handelingsplan, og indeholder 1) de lokale udfordringer som ifølge institutter kræver en løsning på fakultetsniveau, 2) de udfordringer som findes på tværs af flere institutter, og derfor med fordel kan løses på fakultetsniveau og 3) de udfordringer som ifølge APV-rapportresultaterne findes på fakultetsniveau.

APV-følgegruppen består af en formand (prodekan), og medlemmer med repræsentation fra ledere og medarbejdere på fakultetet.

# Tid

Følgegruppen forventes at være mest aktiv efter, at resultaterne af APV spørgeskemaundersøgelsen offentliggøres i uge 20, 2016. Følgegruppen bør kunne overdrage og evaluere arbejdet til udvalgene ved den årlige arbejdsmiljødrøftelse ved udgangen af 2016.

# Rapportering

Følgegruppen sikrer, at tiltag dokumenteres i fakultetets APV handlingsplan og i Den årlige arbejdsmiljødrøftelse.